paragraph_text: Diskretorij je savjetodavno tijelo kod franjevaca. Služi kao gvardijanovo savjetodavno tijelo. Ako diskretorij postoji, dužnost mu je izdašno pomagati gvardijanu u izvršivanju njegove službe odgovornosti i animiranja bratstva, naročito u pripremanju i održavanju mjesnoga kapitula; a povrh toga, u nekim poslovima, određenim u partikularnim statutima ili od samog mjesnog kapitula, davati savjet ili suglasnost za njihovo lakše i brže obavljanje, prema odredbi općega i vlastitog prava. Po službi su članovi diskretorija vikar i ekonom.